ועדת הכספים, כנסת 17, פרוטוקול מספר 354, 2007-03-12 11:45

יעקב ליצמן: נדון על העברות תקציביות ביום רביעי.

פרידה סופר: הייתי רוצה לשמוע מנציגת אגף התקציבים באוצר מה ההסבר לגבי מרכז הסיוע לסטודנטים.

ראובן ריבלין: אני מציע לך להזכיר לשרת החינוך שהפניתי את תשומת ליבה והיא אמרה לי שהיא מתנגדת.

אורית נוקד: היא אמרה לי שהיא יודעת שדבר אחד רובי הסב את תשומת ליבה ויש עוד קיצוץ שהיא מתנגדת - - -

ריקי ארדמן: אין שום פגיעה בסיוע לסטודנטים לא במלגות פרח לא בהלוואות ולא במענקים.

ריקי ארדמן: אין שום שינוי למה שתוכנן לשנת תשס"ז.

יעקב ליצמן: אני יודע שבפרח יש קיצוץ.

יעקב ליצמן: נאמר לי במפורש - - -

ראובן ריבלין: לפי תקנה 210307 שהיא התקנה של מרכז סיוע לסטודנטים שהוא מ-573 ל-570, הפחתה מ-237 ל-233 כשההפרש הוא 3 מיליון 850, מורידים סעיף התקנה זה על מנת להעבירו להשכלה גבוהה, זה הכל.

ריקי ארדמן: כרגע אתה מדבר ברמת התוכניות.

ריקי ארדמן: ברמה של תקנה אפשר להיכנס ולראות, אין שום פגיעה, לא בהלוואות - - -

יעקב ליצמן: איך יכול להיות שאת מורידה 3 מיליון שקל ואין פגיעה?

ריקי ארדמן: אין פגיעה - - -

סמדר אלחנני: במה כן יש שינוי?

ריקי ארדמן: זה איזושהי תקנה נקרא לה מנהלית.

ראובן ריבלין: מרכז הסיוע לסטודנטים אנחנו עושים מ-237,116 ל-233,266.

ראובן ריבלין: התוצאה היא שהופחתו 3 מיליון 850.

ראובן ריבלין: זאת אומרת שבמרכז הסיוע לסטודנטים שכרגע יש לו 237 אנחנו מורידים ל-233.

ריקי ארדמן: אז אני מתחייבת ואני מוכנה להראות ואם לא מאמינים לי אפשר לפנות לות"ת, לוועדה לתכנון ותקצוב ולראות שאין שום שינוי, לא בהלוואות ולא במענקים.

ראובן ריבלין: אז למה נתנו להם את זה?

ראובן ריבלין: זה רזרבה?

ראובן ריבלין: מה זה?

יעקב ליצמן: אני מציע שביום רביעי תביאי את זה בכתובים את התקנות.

פרידה סופר: הצעתי לה להביא את התקנות.

ראובן ריבלין: ברגע זה אין ספק שלפי הבקשה שמוגשת מכם אלינו מפחיתים במרכז הסיוע 4 מיליון שקלים, זה הכל.

ריקי ארדמן: ואני אומרת ומתחייבת ואפשר לבדוק עם כל הגורמים המקצועיים שאין שום שינוי - - -